Crichetul este un vechi sport britanic.
Ați jucat foarte bine, domnule.
Crichetul... ACTOR
...nu are reguli, desigur. Are legi.
Asta le dă multora senzația de infatuare și de mândrie exagerată.
Aceste legi au fost scrise, majoritatea, în Londra secolului al XIX-lea,
pe un stadion care e considerat în continuare casa crichetului: Lord's.
STADIONUL LORD'S
Ăsta este Lord's:
cu rădăcinile în tradiție și în ritualul pe care acesta-l promovează.
Binecuvântat fie crichetul!
JURNALIST, ESPN
Jocul ăsta are pauză de ceai.
E, cu siguranță, un test de uzură.
Mulți nu pot să înțeleagă...
JUCĂTOR DE CRICHET
...cum stai cinci zile acolo?
Dar crichetul s-a schimbat.
A apărut o nouă formă a sportului,
care atrage mai mulți bani, mai mulți fani, cu un alt stil de joc.
Dar un lucru nu s-a schimbat.
E complicat. E unul din cele mai complicate sporturi.
E complet ambiguu.
Pare să nu aibă o logică clar definită.
Asta n-a descurajat miliardul
care s-a uitat la un meci de cricket din 2015
dintre India și Pakistan.
Asta înseamnă un om din șapte.
Deci, cum a devenit acest joc britanic derutant
unul dintre cele mai populare sporturi de pe Pământ?
Iată că echipa Angliei intră pe teren!
O luptă subtilă între o bucată de salcie și o minge din piele.
Da! I-a ieșit!
Cpt.Indiilor Occ., Brian Lara.
Ce victorie uriașă!
Scene de necrezut aici, la Cupa Mondială.
Acesta nu mai este, cu siguranță, jocul englezilor.
CRICHET
CUM SĂ JOCI CRICHET
Două echipe de câte 11 joacă pe un teren în formă de oval.
Echipa care trebuie să lovească mingea are doi jucători pe teren,
la cele două capete.
Aceștia încearcă să înscrie,
în timp ce echipa care prinde mingea încearcă să-i scoată din joc.
La cele două capete ale terenului se află câte o portiță.
Portița e formată din trei stâlpi și două traverse.
Bâtașul este cel care stă în fața portiței
și încearcă să lovească mingea trimisă de aruncătorul
de la celălalt capăt al terenului.
Dacă bâtașul atinge mingea, echipa lui înscrie
când acesta face schimb de locuri cu celălalt bâtaș.
Fiecare schimb e echivalent cu un punct.
În timp ce ei aleargă, adversarii vor să prindă mingea
și să lovească una din portițe înainte ca bâtașul să ajungă acolo.
Dacă ei nu reușesc să ajungă înainte ca mingea să dărâme traversele,
sunt scoși de pe teren și înlocuiți cu alți bâtași.
Dacă bâtașul lovește îndeajuns de tare mingea, nu trebuie să mai alerge.
Dacă trimite mingea spre margine, valorează patru puncte.
Dacă o trimite dincolo de margine, valorează șase puncte.
Dacă un jucător din echipa adversă prinde mingea, bătașul iese.
Aruncătorul poate să-l scoată din joc dacă mingea trimisă de ei lovește portița,
dărâmând traversele de pe stâlpi.
Bâtașul poate alege să nu lovească sau să lovească și să rateze mingea
și tot nu va fi eliminat, dacă portița rămâne neatinsă.
În schimb, aruncătorul poate trimite mingea doar de șase ori.
Asta se numește over și e foarte important.
După fiecare over, un coleg îi ia locul.
Când zece din cei 11 bâtași au ieșit,
se încheie repriza și cealaltă echipă își trimite bâtașii.
În crichetul tradițional, fiecare echipă are două reprize pe meci,
iar echipa cu cele mai multe puncte la final câștigă.
Dacă n-au terminat după cinci zile, arbitrul încheie meciul la egalitate.
Există zece moduri prin care bâtașul poate ieși.
Dar dacă rogi pe cineva să ți le explice,
crichetul poate să devină foarte derutant dintr-odată.
Piciorul în fața portiței e un motiv de eliminare
și stilul arbitrului,
felul în care e așezată echipa adversă:
pe partea dreaptă, pe partea stângă, apărare suplimentară, al treilea om.
Totul e foarte cifrat și neobișnuit în crichet. Cred că asta-i problema.
Britanicii nu doar că au inventat regulile...
IMPERIUL BRITANIC 1901
...ci le-au răspândit în lume,
ducându-le în coloniile lor în secolele XVIII și XIX.
Soldații britanici îl jucau,
iar populației indigene fie i-a plăcut, fie nu.
Celor din Canada nu le-a prea plăcut. Era cam frig.
Așa că au optat pentru hochei.
În țările calde, a făcut ravagii.
Chiar și-n State s-a jucat, înainte ca baseballul să devină sportul național.
Americanii au considerat că crichetul mirosea a colonialism,
așa că n-aveau de gând să-l joace.
Dar în alte colonii, crichetul era șansa...
AFRICA DE SUD
INDIILE OCCIDENTALE
...de a învinge coloniștii la propriul joc.
Iar englezii au început să invite echipe
în Anglia, unde își puteau testa talentul la joc.
MECI DE TESTARE
Competițiile se numeau meciuri de testare,
nume încă folosit pentru jocul în format mai lung.
Cele mai multe dintre țările care joacă crichet
sunt mânate și de dorința de a se răzbuna pe englezi.
Coloniile au primit o nouă șansă de a face asta în 1975...
CUPA MONDIALĂ
...când s-a organizat Cupa Mondială.
Fără Cupa Mondială, crichetul ar fi în continuare învoiala unor domni.
„Da, suntem liberi în perioada aceea. Venim noi la voi.”
În timp ce Cupa Mondială le oferă tuturor șansa de a dovedi ce pot.
Pentru un turneu,
meciurile trebuiau să fie mai scurte și să se încheie cu un câștigător.
CUPA MONDIALĂ
Așa că au jucat un format de o zi,
care limita numărul de over-uri pentru fiecare echipă.
Primele două ediții ale Cupei Mondiale au fost luate de Indiile Occidentale.
Mama sărea prin bucătărie când au câștigat Indiile.
Îi păsa atât de mult de meci? Nu. Înțelegea atât de bine jocul? Nu.
Dar crichetul era foarte important pentru locuitorii Indiilor Occidentale,
și nu doar în Caraibe.
La a treia ediție, Anglia nici n-a ajuns în finală.
FINALA INDIA /INDIILE OCC.
A pierdut în fața Indiei, o echipă care se confrunta cu Indiile Occidentale
după ce câștigase doar un joc la primele două ediții ale cupei.
În finală, nu s-a ținut cu India.
AUTOR
Erau parii. În ziua aceea,
lumea se întreba: „Cine-s ăștia? Ce caută la Lord's?
De ce nu-i Anglia la Lord's?”
Dar, pe teritoriul foștilor coloniști și având o cotă de 66,
India a câștigat.
În '83, pentru prima oară,
indienii de acasă și-au văzut echipa câștigând în afară.
Se năștea o nouă Indie.
Prosperitatea economică a venit un deceniu mai târziu.
Dar acela a fost momentul în care India a căpătat încredere în ea.
Am jucat ca niște învingători,
în timpul meciului, în timpul turneului.
Toată lumea a luptat până la capăt, fiindcă toți am vrut să reușim.
CĂPITANUL INDIEI
Generația din 1983 a început să simtă
că n-aveau nevoie de un certificat de căsătorie din Anglia
spre a se simți destul de buni să concureze cu lumea.
Pentru prima oară, India a început să arate că o țară de mărimea sa,
dacă e prosperă și apare la televizor,
poate juca un rol enorm în redefinirea crichetului, ceea ce a și făcut.
Patru ani mai târziu, India a găzduit prima Cupă Mondială în afara Angliei.
CUPA MONDIALĂ INDIA ÎMPOTRIVA ANGLIEI
E un cuvânt indian numit tamasha,
care înseamnă distracție, entuziasm, farmec, nesiguranță, toate într-unul.
Într-o zi, crichetula devenit, pe loc, tamasha.
Rămâi fascinat de faptul că
că un fenomen apărut pe pajiștea verde de lângă o biserică englezească
și aplaudat politicos cu: „Ai jucat bine, domnul meu!”,
a devenit un soide ceremonie religioasă plină de culoare.
PAKISTAN VS. ANGLIA
Pakistanul învinge!
O prestație minunată în fața unui public de 87.000 de oameni.
Imran Khan așteaptă înăuntru.
INDIA VS. AUSTRALIA
McGrath lovește spre margine și ia patru puncte.
Mulțimea adoră fiecare secundă din joc.
CUPA MONDIALĂ PAKISTAN VS. INDIA
Ar putea fi prinsă... e prinsă.
Sachin Tendulkar sărbătorește.
Puterea politică s-a schimbat: Cupa Mondială a început să aducă avuție
grație, în mare parte, Indiei și Pakistanului,
iar jocul s-a democratizat.
Nu mai conduceau Anglia și Australia jocul, ci a devenit un fenomen global.
ANGLIA
În Anglia, crichetul național își pierdea din fani,
așa că trebuiau luate măsuri pentru a salva sportul acasă,
însă acestea au dus la accelerarea tranziției puterii către Asia.
La începutul anilor 2000, o televiziune din Marea Britanie i-a plătit pe Stuart Robertson și pe echipa sa de marketing
să cerceteze problema.
Concluzia: era inaccesibil. Era un sport pentru bogătani.
COMISIA ANGLIEI ȘI ȚĂRII GALILOR
Robertson a propus o idee:
un format și mai scurt pentru meciuri,
limitat la doar 20 de over-uri de echipă, durata meciului fiind de trei ore.
I-am întrebat pe acei oameni:
dacă introducem un format de mai puțin de trei ore,
ați veni la meciuri?
Toți cei din categoria celor care nu fuseseră vreodată la meci...
N-AU MAI FOST LA UN MECI DE CRICHET
...au răspuns: „Da, am veni,” depășind numărul celorlalți.
Noul format a fost numit „twenty20”, T20 pe scurt,
și a fost prezentat șefilor comisiei britanice de crichet la Lord's.
Eram așezați în ordine alfabetică în jurul unei mese uriașe.
S-a început cu Darbyshire, apoi Durham, Essex,
și tot așa, până la Yorkshire.
Cucazienilor sexagenari, fanii crichetului tradițional, nu le surâd schimbările.
Apoi s-a început votarea, am început să număr mâinile cât de repede puteam
și am constatat că erau 11 pentru proiect și șapte împotrivă.
Vara următoare, T20 și-a făcut debutul în Anglia.
LONDRA
La începutul meciului, prezentatorul a anunțat:
Bine ați venit la viitorul crichetului!” A fost uimitor. O afirmație grozavă.
Nu toată lumea a fost de acord.
Încă nu sunt complet convins.
Nu-mi place tămbălăul noului format.
Restul lumii a avut șansa de a judeca noul format în 2005.
NOUA ZEELANDĂ
Vă urăm bine ați venit la Eden Park, Auckland, Noua Zeelandă,
la primul meci internațional Twenty20 din istoria crichetului.
Noua Zeelandă contra Australiei.
Se vedea că nu prea luau meciul în serios.
Uite-i că vin!
Fiți atenți la Hamish Marshall din fundal!
Sfinte Sisoe! Ce-are la bord?
De fapt, nu-l luau deloc în serios.
Lipsea să fie beți în timpul meciului.
Asta arată cât de serios era jocul.
Iisuse!
Arată ca o trupă funk psihedelică din Chicago-ul anilor '75.
RECLAMĂ MONDIALĂ T20
Așa i-a rămas renumele, iar când s-a ținut Cupa Mondială T20,
reclamele au arătat clar că acest crichet era pentru...
Oamenii petrecăreți!
T20, format susținut de CIC. Din 11 până în 24 septembrie,
a primit undă verde!
În India au zis: „E tâmpenie. E deja crichet de o zi.
Ne place acela. Nu ne trebuie porcăria asta.”
T20 era o invenție englezească.
India aproape că a fost târâtă la turneul din 2007 de la Johannesburg.
A fost aproape luată cu forța.
A fost trimisă o echipă tânără.
A fost cea mai bună alegere,
fiindcă mulți dintre veterani nu înțelegeau regulile T20,
în timp ce jucătorii tineri au cam înțeles
că trebuia să dai totul.
SEMIFINALA CAMPIONATULUI T20
Yuvraj trimite mingea în tribună. E foarte mare lucru!
India a trebuit să joace cu Pakistanul.
Urma să piardă în finală,
dar Misbah-ul-Haq, chiar când să ia punctul câștigător
a trimis mingea în sus.
Shrijan o prinde. India câștigă!
Miracolul din Johannesburg.
Prin urmare, India a ajuns să accepte T20.
Dacă pe vremuri crichetul era tamasha, acum ajunsese să fie super tamasha.
RECLAMĂ PLI
În 2008, India a lansat un nou turneu T20,
numit Prima Ligă Indiană.
Ia te uită, Prima Ligă Indiană!
În primii doi ani, valoarea PLI s-a dublat.
VALOAREA PLI
În deceniul care a urmat,
a creat un stil unic de crichet,
care combină divertismentul cu acțiunea în viteză
și care atrage jucători din toată lumea.
Printre cei care dețin echipe se numără și actorii Preity Zinta și Shahrukh Khan,
care promovează constant liga.
ACTRIȚĂ PATROANĂ DE CLUB
Crichetul și filmul sunt o religie în India, iar împreună sunt minunate.
E foarte palpitant.
Indienii au descoperit în sfârșit în PLI un film Bollywooian de trei ore,
adică crichetul în direct.
LICITAȚIA PLI
Jucătorul numărul opt.
Fiecare sezon începe cu licitația în care patronii cumpără jucători.
Echipele își creează și propriile imnuri,
precum acesta, care promovează echipa Kolkata Knight Riders,
în care apare și patronul, starul Bollywoodian Shak Rukh Khan.
Versiunea Primei Ligi Indiene,
cu ale sale senzații tari, special create pentru televiziune,
și minunatele-i dansuri, spectacole și flăcări care țâșnesc în sus.
Au introdus...
Cum se numesc? Nu fetele cu cancan.
Majoretele americane.
Crichetul nu fusese un spectacol de oră de vârf,
de difuzat noapte de noapte.
Asta a transformat T20
dintr-un joc bun pentru mulțimile de pe stadion,
în atracția principală a crichetului.
Nu e cale de întoarcere. Dacă sponsorii spun că în asta vor să investească,
spectatorii vin în număr mare la meciuri,
drepturile de televiziune pentru T20 sunt uriașe comparativ cu altele,
trebuie să te ții de joc.
Numărul de meciuri internaționale de crichet de o zi a scăzut în ultimii zece ani,
în timp ce numărul meciurilor internaționale T20 a crescut.
La un secol după ce Anglia a adus crichetul în colonii,
această formă a jocului s-a răspândit în lume din India.
MARI COMPETIȚII T20
India le-a oferit celorlalte țări un model de urmat.
Când PLI a început să aibă succes, celelalte țări
au hotărât să-și înființeze ligi pentru a avea succes.
Diferența este că banii și televiziunea
nu-s la fel de puternice în alte state.
Liga BBL din Australia are mult succes.
Dar în țară nu sunt un miliard de oameni care să vrea s-o urmărească.
În Prima Ligă Indiană se câștigă cel mai bine.
Toți jucătorii de crichet din țară vor să joace în PLI.
Jucătorii internaționali de crichet, întrebați
dacă ar renunța la șansa de a juca pentru țara lor
în schimbul unor onorarii mai mari în circuitul T20,
jumătate au spus că da.
Oamenii vor avea impresia
că unor jucători nu le place să joace pentru țară. Că aleargă doar după bani,
dar sportul e despre bani.
Trebuie să faci un ban. Ești sportiv de carieră.
Ăsta e divertisment.
Îl poți urmări seară de seară, iar povestea continuă.
Asta înseamnă sportul cu adevărat. Nu mă deranjează.
Dacă crichetul nu e ca să-i distreze pe oameni,
nu prea înțeleg de ce-l mai jucăm.
Jocul a evoluat. Repet, divertismentul e esențial.
Chiar dacă apreciez foarte mult crichetul clasic
și mi-am clădit cariera în perioada în care crichetul clasic era la modă,
tot înțeleg evoluția jocului și înțeleg
că nu mai e cale de întoarcere.
Oricum va evolua jocul,
nu va mai sta la mâna unor domni britanici într-o sală de ședințe.
Influența crichetului a trecut de la Anglia la India.
Fără îndoială.
Lord's încă e considerat casa crichetului,
însă doar la nivel simbolic.
E ca și cum ai considera Roma marea capitală a lumii.
Asta a fost acum mult timp.
Ține de trecut.